Sketch utvider nå teamet med en ny prosjektleder. Deg vi leter etter kjenner eventbransjen. Du søker kvalitet i løsningene du er med å utvikle, du tør å tenke litt annerledes, du samarbeider godt på tvers av fagområder, og du evner å bygge tillit i dine relasjoner med kunder.
Hos Sketch vil du arbeide i et profesjonelt og sosialt miljø som går på jobb hver dag for å skape store øyeblikk for Norges største merkevarer. Som prosjektleder hos oss vil du være ansvarlig for leveransen til kunde, eie prosjekter fra skisse til gjennomføring og følge jobben tett fra start til mål. Du må trives med flere baller i luften – langsiktig og kreativt arbeid, så vel som håndfaste oppgaver som tas på strak arm. Vi tilbyr gode betingelser, utviklingsmuligheter og spennende arbeidsoppgaver som skaper gåsehud hos våre kunder.